Nos Aymés de Rochefort, chanoines et grans archediacres de Langres, et nos Pierres, archediacres de Lecois, facons scavoir à touz ces qui verront ces presentes lettres que messires Barthelemis de Cusey a repris en fié l’uitieme partie dou grant desme de Sacuney de l’esvesque de Leingres, et le quart dou finaige que l’on appale a Clomain, an terre et an bois et an toutes les autres appartenances de celluy. Et si en a repris un homme qui a nom Symon Croichot et tout son tenement luy et ses hoirs. En tesmoignage de laquelle chouse, nos Hugues, grans archediacres dessus nommés et nos Pierres, archediacres de Lecois dessus escript, avons mis nos scels en ces presentes lettres. Ce fut fait en l’an de l’incarnation Notre Seigneur qui couroit par mil deux cent et cinquante cinq.